Jelcz-Laskowice
Jelcz-Laskowice (saksa Jeltsch-Laskowitz) on linn Poolas Alam-Sileesia vojevoodkonnas Oława maakonnas, Jelcz-Laskowice valla halduskeskus. Jelcz-Laskowice asub Odra jõe paremal kaldal, ligi 9 km Oławast põhjas ja Wrocławi kesklinnast umbes 22 km kagus. Jelcz-Laskowice linn moodustati 1987. aastal, kui liideti Jelczi ja Laskowice asulad. Linnas asub busside ja veokite tootja Jelcz SA.